laion/Wikipedia-Exotic huggingface dataset:
ნინო ბურდული

ნინო ბურდული (დ. 11 მარტი, 1958, თბილისი) — ქართველი მსახიობი. მიხეილ თუმანიშვილის სახელობის თეატრის მსახიობი (1982 წლიდან). 1976 წელს დაამთავრა ზაქარია ფალიაშვილის სახელობის მუსიკალური სკოლა ფორტეპიანოს განხრით, ხოლო 1982 წელს შოთა რუსთაველის სახელობის თბილისის თეატრალური ინსტიტუტის სამსახიობო ფაკულტეტი. 1976: „იყო და არა იყო რა“ რეჟ. ნოდარ ომიაძე 1983: „3-1“ (დედა) რეჟ. მიხეილ ანთაძე 1984: „სკაპენის ოინები“ (გიაცინტა) რეჟისორები გიორგი კალატოზიშვილი, მიხეილ კალატოზიშვილი 1984: „სანამ წვიმა გადივლიდეს“ ( ნონა ) რეჟ. ქეთი დოლიძე 1985: „მეჯლისი გაყიდულ სახლში“ (თიკო) რეჟ. მიხეილ ანთაძე 1986: „სიკეთის ტელეფონი“ (რობოტი) რეჟ. ანდრო ჭიაურელი 1986: „საფეხური“ ( დედინაცვალი ) რეჟ. ალექსანდრე (საშა) რეხვიაშვილი 2004: „მთვარიანი ველის სერენადა“ რეჟ. ზაზა ბუაძე 2007: „ეს ერთჯერადი ნივთები“ რეჟ. ანდრო ჭიაურელი 2008: „სამი სახლი“ ( ელენე ) რეჟ. ზაზა ურუშაძე ნინო ბურდული კინოფილმების ინტერნეტ-მონაცემთა ბაზაში ნინო ბურდული [დაარქივებული] — ეროვნული ფილმოგრაფია
Every Man Has a Woman Who Loves Him

Every Man Has a Woman Who Loves Him — იოკო ონოს სიმღერა, რომელიც შესულია ჯონ ლენონის უკანასკნელ სოლო-ალბომში Double Fantasy. სიმღერა თავდაპირველად გამოიცა სინგლის სახით, მოგვიანებით კი შევიდა იოკოს კრებულში Every Man Has a Woman. სიმღერის სინგლად გამოცემის დროს ჯონ ლენონი უკვე მოკლული იყო. სინგლის B-მხარეზე შეტანილია იოკო ონოს და ჯონ ლენონის სიმღერა „It's Alright“. იგი შევიდა გაერთიანებული სამეფოს და აშშ-ს ჩარტებში, აშშ-ში მან #55 ადგილი დაიკავა. 2007 წელს ამ სიმღერის განსხვავებული ვერსია გამოიცა. სიმღერის ტექსტი[დაარქივებული] საიტზე MetroLyrics johnlennon.com
Nobody Told Me

„Nobody Told Me“ — ჯონ ლენონის სიმღერა, ამ სიმღერის სინგლად გამოცემა მოხდა იოკო ონოს ხელმძღვანელობით ჯონის მკვლელობის შემდეგ. სიმღერა შესულია 1984 წელს გამოშვებულ ალბომში Milk and Honey. მისი ორიგინალური ვერსია შეტანილი იყო რინგო სტარის ალბომში Stop and Smell the Roses, მაგრამ მას შემდეგ, რაც ჯონი მოკლეს, რინგომ იგი აღარ გამოიყენა. "Nobody Told Me" ჯონ ლენონის ერთ-ერთი ყველაზე წარმატებული სიმღერა აღმოჩნდა, ამერიკულმა ჟურნალმა ბილბორდმა იგი ცხელ ასეულში #5 ადგილზე დააყენა. სინგლის B-მხარეზე შეტანილია იოკო ონოს "O'Sanity", რომელიც ასევე შეტანილია ალბომში Milk and Honey. Milk and Honey Allmusic-ზე Walls and Bridges, დისკოგრაფია JPGR-ზე John Lennon - Nobody Told Me YouTube-ზე
Love (ჯონ ლენონის სიმღერა)

Love — ჯონ ლენონის სიმღერა. ეს სიმღერა შევიდა მომღერლის პირველ სოლო ალბომში John Lennon/Plastic Ono Band . ლენონის ეს სიმღერა თავისი ჟანრის მიხედვით ბალადაა. სიმღერა ასევე შესულია 1982 წელს გამოშვებულ კრებულში The John Lennon Collection და 1998 წელს გამოშვებულ კრებულში John Lennon Anthology. გაერთიანებული სამეფოს ჩარტში მან #41 ადგილი დაიკავა, ხოლო იაპონურ ჩარტებში — #58 ადგილი. ამ სიმღერის შექმნაში ჯონ ლენონს ეხმარებოდა ფილ სპექტორი. კომპოზიცია მოგვიანებით სხვა მომღერლებმაც შეასრულეს. მათგან აღსანიშნავია ინგლისური ფოლკ როკ ჯგუფის The Dream Academy-ის ვარიანტი. ჯგუფმა იგი შეიტანა თავის ალბომში A Different Kind of Weather. სიმღერის ტექსტი[დაარქივებული] საიტზე MetroLyrics
Borrowed Time (ჯონ ლენონის სიმღერა)

Borrowed Time — ჯონ ლენონის და იოკო ონოს სიმღერა, ალბომიდან Milk and Honey. გ.ს ჩარტებში მან #32 ადგილი დაიკავა. სიმღერა შეიქმნა 1980 წელს, მაშინ როდესაც ჯონ ლენონი ბერმუდაში ისვენებდა. იგი სინგლის სახით გამოიცა ჯონ ლენონის მკვლელობის შემდეგ, 1984 წელს. თავისი ჟანრის მიხედვით ის პოპი და რეგია. სინგლის B-მხარეზე შეტანილია იოკო ონოს სიმღერა „Your Hands“, ასევე შესული ალბომში Milk and Honey. ↑ Roberts, David (2006). British Hit Singles & Albums, 19th, London: Guinness World Records Limited, გვ. 317. ISBN 1-904994-10-5.  ↑ Seaman, Frederic. (1991). The Last Days of John Lennon: A Personal Memoir. Carol Publishing Group ↑ Sailthechannel.com. დაარქივებულია ორიგინალიდან — 22 სექტემბერი 2009. ციტირების თარიღი: 9 May 2009
Stand by Me (სიმღერა)

Stand by Me — ამერიკელი მომღერლის ბენ კინგის სიმღერა. ამ სიმღერის ტექსტის ავტორებია:ბენ კინგი, ჯერი ლიბერი და მაიკ სტოლერი. ეს სიმღერა შესულია მსოფლიოს საუკეთესო 500 სიმღერას შორის. ჟურნალმა როლინგ სტოუნი ეს სიმღერა შეიყვანა მსოფლიოს ყველა დროის დიდებულ სიმღერებში, 121 პოზიციაზე. მოგვიანებით ეს კომპოზიცია მრავალმა ცნობილმა მომღერალმა შეასრულა. მათგან აღსანიშნავია ჯონ ლენონი, მომღერალმა ეს სიმღერა მის 1975 წლის ალბომში Rock 'n' Roll შეიტანა, ჯონ ლენონმა "Stand by Me" სინგლის სახით გამუშვა. ჯონის გარდა ეს სიმღერა სინგლად გამოუშვეს მარკუს უაიტმა და Mickey Gilley-მა. BMI's Top 100 Songs of the 20th Century BBC's Song Library "Line-up" cover (video) Moongaloop video
კულონი

კულონი (აღნიშვნა: კულ, C) — ელექტრული მუხტის საზომი (წარმოებული) ერთეული ერთეულთა საერთაშორისო სისტემაში. მას სახელი ეწოდა ფრანგი ფიზიკოსის შარლ ოგიუსტენ კულონის პატივსაცემად. ერთი კულონი არის ელექტრული მუხტის ის რაოდენობა, რომელსაც გადაიტანს ერთი წამის განმავლობაში ერთი ამპერი მუდმივი ელექტრული დენი. 1 კულ = 1 ა x 1 წმ ერთი კულონი არის აგრეთვე ელექტრული მუხტის ის რაოდენობა, რომელიც არის მოთავსებული ერთი ფარადი ტევადობის მქონე სხეულზე როდესაც პოტენციალთა სხვაობა 1 ვოლტის ტოლია. 1 კულ = 1 ფ x 1 ვ ერთი მოლი ელექტრონების მუხტის ეწოდება ფარადეის მუდმივა. ერთი ფარადეი= 96485.3399 კულ. ერთი ამპერ-საათი = 3600 კულ. ელემენტარული მუხტი არის 1.602176487 10-19 კულ. ერთი სტატაკულონი (გაუსის ერთეულთა სისტემაში მუხტის ერთეული) არის 3.3356 10-10 კულონი. ერთი კულონი არის 6.241506 10 18 ელექტრონის მუხტი. სტატკულონი The International System of Units (SI) ↑ BIPM Table 3. დაარქივებულია ორიგინალიდან — 2007-06-18. ციტირების თარიღი: 2010-03-18. ↑ NIST: Table 3. SI derived units with special names ↑ BIPM SI Brochure, Appendix 1, p. 144
ოჩაკივი

ოჩაკივი, ოჩაკოვი (უკრ. Очаків) — უკრაინის მიკოლაივის ოლქის ქალაქი, ოჩაკივის რაიონის ადმინისტრაციული ცენტრი. მდებარეობს შავი ზღვის სანაპიროზე. მისი კოორდინატებია: 46°37’00’’ - განედი 31°33’00’’ გრძედი -/46.616667° განედი 31.55° გრძედი.(G) მდებარეობს შავი ზღვის სანაპიროზე დნეპრის შესართავში. საზღვაო პორტი დნეპრო-ბუგის ლიმანზე, წარმოადგენს ნიკოლაევის საზღვაო სავაჭრო პორტის საპორტო პუნქტს. ოჩაკივის ტერიტორიაზე მდებარეობდა ბერძნული ქალაქ-სახელმწიფო ოლვია. დაარსდა ძვ. წ. VI საუკუნეში მილეტელების მიერ და იარსება ახ. წ. V საუკუნემდე. გარშემორტყმული იყო ქვის ძლიერი კედლით, მაღალი კოშკებით და კარიბჭეებით. ოჩაკოვი დაარსებულია 1492 წელს ყირიმის ხანის მენგლის І გირეის მიერ ლიტვური ციხე-სიმაგრის „დაშევის“ ადგილზე და იწოდებოდა კარა კერმანი. 1493 წელს ჩერკასელმა კაზაკებმა ბოგდან თეოდორეს ძე გლინსკის მეთაურობით ხელში ჩაიგდეს ყირიმელი თათრების მიერ ახალ აშენებული ციხე - ოჩაკივი. 1526 წელს ციხე გადავიდა ოსმალების მფლობელობაში (სილისტრია) და იწოდებოდა Özi (აჩი-ყალე). 1737 წელს რუსეთის იმპერიის არმიამ ალყაში მოაქცია ქალაქი ოჩაკოვი, ის განიხილებოდა როგორც მთავარი ფორპოსტი ჩრდილოეთ შავი ზღვისპირეთში. ოჩაკოვი აღებული იქნა მარშალ ქრისტეფორე მინიხომის მიერ, მაგრამ 1 წლის შემდეგ დასტოვეს და თურქეთს გადაეცა. ოჩაკოვის მეორე ალყა 1788 წელს. ამ დროისთვის ქალაქის გარნიზონის რაოდენობა 20 ათასს შეადგენდა და იყო 300 ზარბაზანი. ქალაქის დასასავლეთით მდებარეობდა გასან-ფაშის ციხე. 2 დღიანი ბრძოლების შემდეგ 1788 წლის 17-18 ივნისს ოჩაკივი რუსეთის ფლოტილიის ხომალდებისა და სუვოროვის სახმელეთო ბატარეების მიერ იქნა ჩაძირული სამი 64 ზარბაზნიანი ხომალდი, ორი 40 ზარბაზნიანი და სამი 32 ზარბაზნიანი ფრეგატი, 5 პატარა გემი. ხელში ჩაიგდეს ერთი ხომალდი (გადარქმეულ იქნა „ლეონტი წამებული“, მონაწილეობდა კალიაკრიის ბრძოლაში 1791 წელს). ტყვედ იქნა აყვანილი 1673 ადამიანი. თურქებმა დაკარგეს 5 ათასზე მეტი ადამიანი. რუსებმა დაჰკარგეს: 2 ოფიცერი 16 დაბალი ჩინის გარდაცვლილნი და 10 ოფიცერი და 57 დაბალი ჩინის დაჭრილებით. თურქული ესკადრის განადგურების შემდეგ ოჩაკივი შტურმით იქნა აღებული პოტიომკინი ს ჯარის მიერ. 1792 წლიდან ოჩაკივი გახდა რუსული ციხე-სიმაგრე. 1855 წელს ოჩაკივი ინგლისურ-ფრანგული ჯარებით იქნა აღებული, თუმცა შემდეგ ისევ რუსეთს დაუბრუნდა. საბჭოთა პერიოდში ქალაქში მდებარეობდა სამხედრო-საზღვაო და სამხედრო-სავერტმფრენო ბაზები. 1991 წლიდან - უკრაინული ქალაქი, კურორტი და სამხედრო-საზღვაო ბაზა. ვიკისაწყობში არის გვერდი თემაზე: ოჩაკივი Satellite photo from Google Maps (რუსული) 1:100,000 topographic map დაარქივებული 2007-03-01 საიტზე Wayback Machine. ↑ უკრაინის სტატისტიკის ეროვნული კომიტეტი
დნეპრის ლიმანი

დნეპრის ლიმანი — ყურე შავ ზღვაში, უკრაინის სანაპიროზე. სიგრძე 55 კმ, საიგანე 7,4-16,7 კმ, სიღრმე მიახლოებით 5 მ. ზამთრობით იყინება. ჩაედინება მდინარეები დნეპრი და სამხრეთ ბუგი რომელიც ქვედა დინებაში წარმოქმნის სამხრეთ ბუგის ლიმანს, მდებარეობს პორტი - ოჩაკივი. ბროკჰაუზისა და ეფრონის ენციკლოპედიური ლექსიკონი დნეპრო-ბუგის ლიმანი სამხრეთ ბუგის ლიმანი
ბუგის ლიმანი

სამხრეთ ბუგის ლიმანი — ყურე შავი ზღვის ჩრდილოეთ ნაწილში, უკრაინის სანაპიროზე. რომელიც უერთდება დნეპრის ლიმანს და წარმოქმნის დნეპრო-ბუგის ლიმანს. სამხრეთ ბუგის ლიმანის ნაპირზე მდებარეობს ქალაქი ნიკოლაევი. სიგრძე — 47 კმ სიგანე — 11 კმ დნეპრო-ბუგის ლიმანი დნეპრის ლიმანი
ნიკა-ტერა

საზღვაო სპეციალიზებული პორტი ნიკა-ტერა მდებარეობს მდინარე სამხრეთ ბუგის მარცხენა ნაპირზე, ზღვის შესართავიდან 38 მილის დაშორებით. ქალაქ მიკოლაივის ვიტოვკის რაიონში. ის არის უკრაინაში ერთადერთი კერძო საზღვაო პორტი, რომლის ანალოგი არ არსებობს. პორტი აწარმოებს სხვა და სხვა მომსახურებას ტვირთების გადაზიდვებში: სატრანსპორტო-საექსპედიციო, სასაწყობო ოპერაციები, პორტში ჩატვირთვა-გადმოტვირთვის პროცესი მიმდინარეობს სამ ტერმინალზე, სპეციალიზაციით: *გენერალური ტვირთების ტერმინალი; *სასუქების ტერმინალი; *ხორბლეულის ტერმინალი. ბოლო წლებში ქვეყანაში შექმნილი პოლიტიკური სიტუაციის გამო ამ პორტის დამაარსებელი და მფლობელი დენკოვიჩი 2011 წლის ბოლოს იძულებული იქნა მიეყიდა პორტი ახალი მფლობელისათვის ბატონ ფირტაშისათვის, რომლის მიმართ ახლანდელი ხელისუფლება ლოიალურ დამოკიდებულებაშია. პორტი სპეციალიზებულია შემდეგი ტვირთების გადასაზიდად: სასუქების ნაყარი საწყ; კალიუმის ქლორიდი, ამონიუმის სულფატი, ამონიუმი, კარბამიდი, რთული მინერ. სასუქები NPK 15-15-15, რთული მინერ. სასუქები NPK 16-16-16 კიროვანი სელიტრა, ამიაკური სელიტრა, დიამონიუმის ფოსფატი, კალიუმის სულფატი (big bag), ხორბალი 4, 5, 6 კლასის ბარდა, შვრია, სიმინდი, გენერალური ტვირთები, კონტეინერები, პორტში ერთდროულად შეიძლება ორი 40 000 ტონიანი ტვირთამწეობის გემის და ერთი 20 000 ტონიანი გემის მომსახურება, სიგრძით 215 მ, სიღრმე სრული დატვირთვის დროს 10.3 მ. რკინიგზა, საავტომობილო გზები და ზღვა პორტს აკავშირებს მსოფლიოს სატრანსპორტო ქსელს. პორტში არის ვაგონების დასაცლელი ორი სადგური.დღეღამეში ისინი 200 ვაგონს ამუშავებენ. ავტომობილების დაცლის პუნქტი ერთ საათში 20 მანქანას ამუშავებს. საწყობიდან სასუქების გადატვირთვა გემებზე ხდება 7000 ტ/24ს. ხორბლეულის გადატვირთვის სიჩქარეა 10000 ტ/24ს. პორტში არის 5 ნავმისადგომი საერთო სიგრძით - 1045 მ. ნავმისადგომი № 1 და № 2 გამოიყენება ნაყარი სასუქების გადასატვირთად. ნავმ. № 3 გენერალური ტვირთების გადასატვირთად. ნავმ. № 0 და № 4 შეუძლია მიიღოს გემები რომელთა დედვეიტი 70000 ტ. ხორბლეულის გადასატვირთად. პორტის ტერიტორიაზე 4 საწყობია 135000 ტ. ტევადობის და ასევე ღია 52 000 კვ.მ. სასაწყობო ფართი მინერალური სასუქებისათვის.ხორბლეულის ტერმინალის ტერიტორიაზე მდებარეობს იატაკიანსაწყობი საცავი ხორბლეულისათვის 40000 ტ. ტევადობის და ელევატორი 100000 ტ. მოცულობის. პორტს წელიწადში შეუძლია 4000000 ტ. გადამუშავება 2006 წ. ტვირთბრუნვა იყო 2500000 ტ. პორტის წყლის ფონდის ფართობი (საოპერაციო აკვატორია და მისასვლელი არხი) შეადგენს 536485 კვ. მ. პორტის სახმელეთო ნაწილის ფართობი შეადგენს 422718 კვ. მ.
პორტვაინი

პორტვაინი (პორტ. Vinho do Porto — პორტუს ღვინო) — ტკბილი, შემაგრებული ღვინოა დოუროს ხეობიდან, პორტუგალიის ჩრდილოეთით; მისი სახელი მომდინარეობს ქალაქ პორტუდან — პორტის ღვინის ექსპორტისა და ვაჭრობის ცენტრი. ამ ღვინოს პორტუგალიაში XV საუკუნიდან ამზადებენ. პორტვაინი ძალზედ პოპულარული გახდა ინგლისში 1703 წლის მეთუის ზავის გამო, რის შემდეგაც ვაჭრებს საშუალება მიეცათ ღვინის იმპორტი განეხორციელებინათ შეღავათიანი ბაჟით, მაშინ როდესაც საფრანგეთთან ომის გამო ინგლისი ფრანგულ ღვინოს მოკლებული გახდა. მსგავსი ღვინო, რომელსაც ასევე „პორტს“ უწოდებენ მზადდება სხვა ქვეყნებშიც, მათ შორის ავსტრალიაში, ინდოეთსა და აშშ-ში. სენტ-აუგუსტინაში, ფლორიდა, მას უკვე ამზადებდნენ XVI საუკუნიდან მოყოლებული. ზოგიერთ ქვეყანაში, მათ შორის კანადასა და ევროპის კავშირში, მხოლოდ პორტუგალიურ ღვინოს შეიძლება ეწოდოს „პორტი“. პორტვაინი, როგორც წესი, უფრო ბლანტი, მდიდარი ბუკეტის, ტკბილი და მაღალალკოჰოლიანია ვიდრე სხვა ღვინოები. ეს გამოწვეულია ღვინოს შესამაგრებლად მასში დისტილირებული ყურძნის სპირტის დამატებით ფერმენტაციის შესაჩერებლად დუღილის პერიოდში შაქრის მთლიანად ალკოჰოლად გადაქცევამდე. მას, როგორც წესი, საჭმლის შემდეგ დესერტად მიირთმევენ, ან ყველთან ერთად. თუმცა საფრანგეთში, პორტვაინი აპერიტივია. ღვინოში ალკოჰოლის შემცველობა მერყეობს 18%-დან 30%-მდე. პორტის ღვინო 16%-ზე ნაკლები ეთანოლის შემცველობით ვერ იცავს თავს ჰაერთან შეხების გამო გაფუჭებისგან. 18%-ზე მეტი ალკოჰოლით კი პორტვაინი შეიძლება შენახულ იქნას ხის „მსუნთქავ“ კასრებში, რაც მისი დაძველების საშუალებას იძლევა. ქართული საბჭოთა ენციკლოპედია, ტ. 8, თბ., 1984. — გვ. 164.
სამი კაბალერო

სამი კაბალერო (ინგლ. The Three Caballeros) — 1944 წლის სრულმეტრაჟიანი ანიმაციური ფილმი. იგი გამოუშვა Walt Disney Productions-მა, RKO Radio Pictures-ის დისტრიბუციით. ფილმის პრემიერა 1944 წლის 21 დეკემბერს, მეხიკოში გაიმართა, აშშ-ში — შემდეგი წლის 3 თებერვალს, ხოლო ბრიტანეთში — მარტში. ამ, რიგით მეშვიდე დისნეის სრულმეტრაჟიანი ანიმაციური ფილმების სერიაში, ისევე, როგორც ფილმში „სალამი, მეგობრებო“, მოქმედება კვლავ ლათინურ ამერიკაში მიმდინარეობს. მასში შერწყმულია მსახიობების და ანიმაციური პერსონაჟების მოქმედება. „სამი კაბალერო“ მეორეა დისნეის მიერ 1940-იანებში გადაღებულ ფილმებში, რომლებიც ნოველებისგან შედგება. ფილმი შედგება სხვადასხვა ეპიზოდისგან, რომლებშიც დონალდ დაკი ხსნის საჩუქრებს მეგობრებისგან ლათინური ამერიკიდან. მასში მონაწილეობს იმ პერიოდის რამდენიმე ვარსკვლავი, მომღერლები აურორა მირანდა (კარმენ მირანდა და) და დორა ლუსი, ისევე, როგორც კარმენ მოლინა. ფილმი კეთილი ნების გზავნილს ატარებს. დონალდის გარდა, მასში ჩნდება ხოსე კარიოკაც (ბრაზილია), მოგვიანებით კი — პანჩიტო პისტოლესი (მექსიკა). ოფიციალური საიტი „სამი კაბალერო“ — ამერიკის კინოინსტიტუტის ფილმების კატალოგი „სამი კაბალერო“ — Allmovie-ზე „სამი კაბალერო“ — ანიმაციური ფილმების მონაცემთა დიდ ბაზაში „სამი კაბალერო“ — კინოფილმების ინტერნეტ-მონაცემთა ბაზა (ინგლისური) „სამი კაბალერო“ — Rotten Tomatoes ↑ The Three Caballeros: Detail View. American Film Institute. ციტირების თარიღი: April 27, 2014.
დაუკარით ჩემი მუსიკა

დაუკარით ჩემი მუსიკა (ინგლ. Make Mine Music) — 1946 წლის სრულმეტრაჟიანი ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ფილმი კინოთეატრებში 1946 წლის 20 აპრილს გამოვიდა და დისნეის სტუდიების რიგით მერვე სრულმეტრაჟიანი ნამუშევარია. მეორე მსოფლიო ომის პერიოდში დისნეის სტუდიების პერსონალის ნაწილი აშშ-ის არმიაში გაწევრიანდა. დარჩენილებს აშშ-ის მთავრობამ მოუწოდა, ემუშავათ პროპაგანდისტული და შემეცნებითი ხასიათის ფილმებზე. შედეგად სტუდიაში ბევრი დაუსრულებელი სცენარი დაგროვდა. რთულ პერიოდში ფილმების განყოფილების შესანარჩუნებლად, გამოვიდა რამდენიმე ანთოლოგიური ფილმი, შედგენილი სხვადასხვა ეპიზოდისგან - ამ ფილმის ჩათვლით. ამრიგად, „დაუკარით ჩემი მუსიკა“ ასეთ სერიაში მესამეა ფილმი ძირითადად შედგება სტუდიაში შემორჩენილი მასალისგან, რომელიც არც ერთ ფილმში არ იქნა გამოყენებული. ძირითადად ეს არის ვიზუალური იმპროვიზაციები მუსიკის თანხლებით. ფილმის ჩვენება აგრეთვე 1946 წლის კანის ფესტივალზე გაიმართა ოფიციალური საიტი „დაუკარით ჩემი მუსიკა“ — კინოფილმების ინტერნეტ-მონაცემთა ბაზა (ინგლისური) „დაუკარით ჩემი მუსიკა“ — ანიმაციური ფილმების მონაცემთა დიდ ბაზაში „დაუკარით ჩემი მუსიკა“ — Rotten Tomatoes ↑ 1.0 1.1 Make Mine Music: Detail View. American Film Institute. ციტირების თარიღი: April 29, 2014. ↑ Stengel, Fred. Variety (September 12, 1945). ↑ "60 Top Grossers of 1946", Variety 8 January 1947 p8 ↑ Festival de Cannes: Make Mine Music. festival-cannes.com. დაარქივებულია ორიგინალიდან — 2012-10-30. ციტირების თარიღი: 2009-01-03.
Number 9 Dream

„#9 Dream“ — ინგლისელი მომღერალ და მუსიკოს ჯონ ლენონის სიმღერა, რომელიც შესულია მის 1974 წლის ალბომში Walls and Bridges. 1975 სიმღერა სინგლზე გამოიცა. მის B-მხარეს შეტანილია სიმღერა „What You Got“. ამ პერიოდში მომღერლის პირად ცხოვრებაში მნიშვნელოვანი ცვლილებები მოხდა – ის დროებით დაშორდა იოკო ონოს და ურთიერთობები ჰქონდა მეი პენგთან. სინგლი სიმღერის „ბილბორდის“ ცხელ ასეულში #9 პოზიციას იკავებდა, ხოლო ბრიტანეთში #23 იყო. სიმღერის ოფიციალური ვიდეო შეიქმნა 2003 წელს. სიმღერის ჩაწერაში ლენონს სხვა ცნობილი მუსიკოსებიც ეხმარებოდნენ. წლების შემდეგ სიმღერის საკუთარი ვერსია ამერიკულმა როკ ჯგუფმა R.E.M.-მაც ჩაწერა და სინგლზე გამოსცა. მხარე A „#9 Dream“ - 4:44 მხარე B „What You Got“ - 3:06 ↑ კეინი, ლარი (2007). Lennon Revealed, პირველი გამოცემა, რბილი გარეკანი, რედ. 2007., ფილადელფია: Running Press, გვ. 88. ISBN 9780762434046.
Big Wedge

Big Wedge — მეორე სინგლი ვოკალისტ და მუსიკოს ფიშის პირველი სოლო-ალბომიდან Vigil in a Wilderness of Mirrors. იგი გამოვიდა 1989 წელს, 12 და ვრცელი 12 ტიპის ვინილის ფირფიტებზე. სინგლში ასევე შეტანილია b-გვერდი Jack And Jill და სიმღერის Faith Healer საკონცერტო ჩანაწერი. Big Wedge - ვრცელი 12" ვერსია Jack And Jill Faith Healer - ჩაწერილია 1989 წლის ბრიტანული ტურის მსვლელობისას
A Gentleman's Excuse Me

A Gentleman's Excuse Me — მესამე სინგლი ვოკალისტ და მუსიკოს ფიშის პირველი სოლო-ალბომიდან Vigil in a Wilderness of Mirrors. იგი გამოვიდა 1989 წელს, 12 ტიპის ვინილის ფირფიტებზე. სინგლში ასევე შეტანილია b-გვერდი Whiplash და სიმღერის A Gentleman's Excuse Me დემო-ვერსია. A Gentleman's Excuse Me Whiplash A Gentleman's Excuse Me - დემო ვერსია
The Company (ფიშის სიმღერა)

The Company — მეოთხე სინგლი ვოკალისტ და მუსიკოს ფიშის პირველი სოლო-ალბომიდან Vigil in a Wilderness of Mirrors. იგი გამოვიდა 1990 წელს, 12 ტიპის ვინილის ფირფიტებზე. სინგლში ასევე შეტანილია b-გვერდები - Family Business (საკონცერტო ვერსია), Punch & Judy (საკონცერტო ვერსია) და The Company-ს დემო ვერსია. The Company - ალბომის ვერსია - 4:06 Family Business - საკონცერტო ვერსია - 5:19 Punch & Judy - საკონცერტო ვერსია - 4:16 The Company - დემო ვერსია - 4:30
State of Mind (ფიშის სიმღერა)

State of Mind — პირველი სინგლი ვოკალისტ და მუსიკოს ფიშის პირველი სოლო-ალბომიდან Vigil in a Wilderness of Mirrors. იგი გამოვიდა 1989 წლის 16 ოქტომბერს. ისევე როგორც შემდგომში, ფიშის ამ სინგლის ყდაც შექმნილია მხატვარ მარკ უილკინსონის მიერ (რომელიც მანამდე Marillion-ის ალბომების და სინგლების ყდებს ქმნიდა). სინგლზე ასევე პირველად იქნა გამოყენებული უილკინსონის მიერ შემუშავებული ფიშის ლოგო. State of Mind - 4:12 The Voyeur (I Like To Watch) - 4:42
Mercury Records

Mercury Records — ხმისჩამწერი ლეიბლი, რომელიც ექვემდებარება კომპანიას Island Def Jam Music Group. ორივე, თავის მხრივ არის Universal Music Group-ის შვილობილი კომპანია. ლეიბლის წარმომადგენლობები ასევე გახსნილია ავსტრალიაში. კომპანიასთან Mercury Records თანამშრომლობს ან თანამშრომლობდა ბევრი ცნობილი მუსიკოსი. მათ შორის არიან: 10cc Aphrodite's Child Babyface ჩაკ ბერი ჯეი ჯეი კეილი ჯონი კეში The Cardigans Deep Purple დეფ ლეპარდი Fall Out Boy პიტერ გებრიელი ბობ გელდოფი ჰერბი ჰენკოკი INXS ელტონ ჯონი The Killers მეტალიკა მაიკ ოლდფილდი Portishead სკორპიონსი რინგო სტარი U2 Uriah Heep Van Der Graaf Generator ბარი უაიტი Wet Wet Wet Mercury Nashville - ოფიციალური საიტი ლეიბლის ისტორია
ჰაკამა

ჰაკამა (იაპონ. 袴) — ტრადიციული იაპონური ტანსაცმელი. თავდაპირველად ჰაკამის ტარების უფლება ჰქონდა მარტო მამაკაცებს, თუმცა დღეისათვის მას ატარებენ როგორც კაცები, ასევე ქალები. ჰაკამა ასევე ხშირად გამოიყენება საბრძოლო ხელოვნებებში. არსებობს ჰაკამის 2 ტიპი - იმანორი და ანდონ ბაკამა. ჰაკამა არის ტანთან მიმაგრებული 4 ქამრის მეშვეობით (ქამრებს ჰქვია ჰიმო). წინა გრძელი ორი ქამარი მიმაგრებულია ჰაკამის წინა ნაწილზე, ხოლო 2 მოკლე ამაგრებს ჰაკამის უკანა ნაწილს. ო-სენსეი მორიჰაი უეშიბას ერთ-ერთი უახლოესი მოსწავლე მიცუგი საოტომე (VIII დანი) იხსენებს, რომ ვარჯიშებზე, ტატამზე ასვლის პირველი დღეებიდან მოსწავლეებს უნდა ეტარებინათ ჰაკამა. მაშინ არ იყო რაიმე შეზღუდვა, რომელიც ეხებოდა ჰაკამის სახეობასა თუ ფერს. უეშიბას მოსწავლე იხსენებს იმ დღეს, როდესაც მას ჰაკამა სახლში დარჩა. მან დააპირა ტატამზე ასვლა სავარჯიშო "დოგის" ამარა. ო-სენსეიმ ის შეაჩერა და გაკიცხა ჰაკამის არქონის გამო: "რატომ აძლევ შენს თავს უფლებას ქვედა საცვლების ამარა მიიღო ინსტრუქციები? ნუთუ შენ არ გაგაჩნია მორიდების გრძნობა?" ო-სენსეიმ აიძულა მოსწავლე ჩამომჯდარიყო და ვარჯიშებისთვის გვერდიდან ედევნებინა თვალყური. უესიბა აბობდა, რომ ჰაკამა არის ტრადიციული ტანსაცმელი მათთვის, ვინც სამურაის საბრძოლო ხელოვნებას ეუფლება. ჰაკამის შვიდი ნაკეცი არის "ბუდოს" შვიდი კომპონენტის სიმბოლო. ესენია: ჯინ - გულუხვობა; გი - ღირსება, სამართლიანობა. რეი - ზრდილობა, ეტიკეტი; ჩი - ჭკუა, ინტელექტი; შინ - გულახდილობა; ჩუ - ერთგულება; კონ - პატივმოყვარეობა. წარსულში, საუკეთესო სამურაები ყველა ამ თვისებით იყვნენ დაჯილდოებულნი. ჰაკამა ჩვენ გვაკავშირებს ნამდვილი "ბუსიდოს" (სამურაის ღირსების კოდექსი) ბუნებასთან. არის ტრადიციების სიმბოლოები, რომლებიც თაობებიდან მომდინარეობს. აიკიდო "ბუსიდოს" იაპონური სულისაგან იშვა და ვარჯიშებზე მოსწავლე ვალდებულია პატივი სცეს შვიდი ტრადიციული კომპონენტის მნიშვნელობას. დღესდღეობით აიკიდოს დოჯოთა უმრავლესობა არ იზიარებს ო-სენსეის მითითებებს, რომლებიც ჰაკამას ეხება. მისი მნიშვნელობა ჩამოქვეითებულია სულიერი სიმდიდრეებიდან "იუდანშა" ოსტატობის დონემდე. აიკიდოს შემსწავლელ უმეტეს სექციებში თქვენ იხილავთ ისეთ სიტუაციას, სადაც ჰაკამას მხოლოდ "იუდანშა"-ს დონის მოვარჯიშეები ატარებენ, რომლებიც კარგავენ თავიანთ თავმდაბლობას. მიცუგი საოტომეს აზრით ჰაკამა უნდა ატაროს აიკიდოში მოვარჯიშე ყველა ადამიანმა, მიუხედავად მათი მომზადების დონისა. მისი აზრით ის, ვინც ვარჯიშისას ატარებს ჰაკამას და ესმის მისი მნიშვნელობა და არსი, მას უადვილდება უკეთ შეიგრძნოს ო-სენსეის სული. თუ ჩვენ დავუკარგავთ ჰაკამას თავის მნიშვნელობას, ეს იქნება აიკიდოს სულის მთავარი კომპონენტის დაკარგვის ტოლფასი. სხვა მხრივ, თუ დავითვალისწინებთ ო-სენსეის მითითებებს, რომლებიც შეეხება სავარჯიშო ფორმას, გაგიადვილებთ მისი ოცნებების სულიერ აღქმას, რომელსაც უეშიბამ მთელი ცხოვრება დაუკავშირა. ჰაკამას ტარება დაარქივებული 2007-09-17 საიტზე Wayback Machine. ჰაკამას ტარება ჰაკამას რეცხვა
აშშ-ის საპრეზიდენტო არჩევნები (1984)

1984 წლის აშშ-ის საპრეზიდენტო არჩევნებში მოქმედმა პრეზიდენტმა რონალდ რეიგანმა ყოფილი ვიცე-პრეზიდენტი უოლტერ მონდეილი დაამარცხა. (1986) რედ. Jonathan Moore: Campaign for President: The Managers Look at '84. Dover: Auburn House. ISBN 0-86569-132-0.  Ladd, Everett Carll (1985). „On Mandates, Realignments, and the 1984 Presidential Election“. Political Science Quarterly. 100 (1): 1–24. JSTOR 2150858.
რუდოლფ შტაინერი

რუდოლფ იოზეფ ლორენც შტაინერი (გერმ. Rudolf Joseph Lonz Steiner; დ. 25 თებერვალი ან 27 თებერვალი, 1861 — გ. 30 მარტი, 1925) — ავსტრიელი ფილოსოფოსი, პედაგოგი, სოციალური რეფორმატორი, არქიტექტორი, ეზოტერიკოსი. სახელი მოიხვეჭა XIX საუკუნის ბოლოს როგორც ლიტერატურის კრიტიკოსმა. გამოქვეყნებული აქვს ფილოსოფიური შრომა „თავისუფლების ფილოსოფია“. XX საუკუნის დასაწყისში დააარსა ეზოტერიკულ-სპირიტუალური მოძრაობა ანთროპოსოფია. რუდოლფ შტაინერი — სტატია ენციკლოპედია ბრიტანიკიდან
ბაფინის მიწა

ბაფინის მიწა (ინუკტიტუტი: ᑭᖅᑖᓗᒃ, Qikiqtaaluk, ფრანგ. Île de Baffin, ძველი ნორვეგიული: Helluland) — კანადის ტერიტორიის ნუნავუტის უდიდესი კუნძული, მდებარეობს კანადის არქტიკულ არქიპელაგში. კუნძულს ფართობის მხრივ კანადაში პირველი, ხოლო მსოფლიოში მეხუთე ადგილი უკავია. მისი ფართობი შეადგენს 507 451 კმ²-ს, ხოლო მოსახლეობა — 11,000 (2006). კუნძულს სახელი უწოდეს ინგლისელი მკვლევარის უილიამ ბაფინის პატივსაცემად, მან ამ მიდამოებში იმოგზაურა კოლუმბამდელ პერიოდში, უილიამმა აგრეთვე გამოიკვლია ისლანდია და გრენლანდია, იგი ძირითადად ეყრდნობოდა ისლანდიურ საგებს. კუნძულზე ჩატარებული არქეოლიგიური გათხრების შედეგად, მრავალი რამ იქნა აღმოჩენილი. ბაფინის ტერიტორიაზე უძველესი დროიდან სახლობდნენ ადამიანები, აქ აღმოჩენილი ადამიანის ჩონჩხის ფრაგმენტები თარიღდება ძვ. წ. 1000 წლით. სულ პირველად ეს ტერიტორიები ვიკინგებმა აღმოაჩინეს, თუმცა მათ მოგვიანებით ეს ადგილები დაივიწყეს.
აშშ-ის საპრეზიდენტო არჩევნები (1976)

1976 წლის აშშ-ის საპრეზიდენტო არჩევნებში ჯორჯიის ყოფილმა გუბერნატორმა ჯიმი კარტერმა მოქმედი პრეზიდენტი ჯერალდ ფორდი დაამარცხა.